Endamál: Nýggja nevndin avgjørdi á sínum fyrsta fundi 18. mai at arbeiða við 10 ítøkiligum málum, fyri at náa endamáls felagsins. Ein táttur fyri at røkka málunum er ein rundferð í Føroyum. Rundferðin eru kunningarfundir í 6 økjum í Føroyum komandi árið, har endamálið er, at breiða tilvit av ADHD og vinna viðurkenning, bæði millum manna, avvarandi og fakfólkið. Aftanná verður møguleiki, at luttakarnir kunna fara í bólkar, har teir fáa møguleika at tosa og spyrja í einum minni høpi. Tiltakið verður almannakunngjørt og innbjóðingar verða sendar øllum stovnum, kommunum, fjølmiðlum og áhugabólkum. Samstarv við kommunurnar. Úti um í samfelagnum hava kommunurnar ein sera týðandi leiklut tá tað kemur til ADHD, tí ynskja vit at samstarva við lokalu kommununa um ADHD dagin.